Mexicum Septentrionale
Mexicum Septentrionale (Hispanice el Norte de México, saepissime El Norte imminutum) est septentrionalis regio culturalis et geographica in Mexico, quae varie in litteris aliquot aut omnes civitates Californiam Inferiorem, Californiam Inferiorem Meridianam, Chihuahuam, Coahuilam, Durangum, Novam Legionem, Sinaloam, Sonoram, et Tamaulipas comprehendere dicitur. Inter fines cum Civitatibus Foederatis est Flumen Grande. Victus Mexici Septentronalis in carnem boum, caprarum, suumque et tortillas farinaceas nititur. Immigrantes Germanici caseum et res lactearias in regionem introduxerunt. Nachos, caseatillae, et burritos, necnon barbecue (Hispanice carne asada), fortasse sunt clarissima regionis fercula.